CELEX: 62016TA0339
Language: sk
Date: 2018-12-13 00:00:00
Title: Spojené veci T-339/16, T-352/16 a T-391/16: Rozsudok Všeobecného súdu z 13. decembra 2018 – Ville de Paris, Ville de Bruxelles a Ayuntamiento de Madrid/Komisia („Životné prostredie — Nariadenie (EÚ) 2016/646 — Emisie znečisťujúcich látok z osobných automobilov a z ľahkých úžitkových vozidiel (Euro 6) — Stanovenie hodnôt emisií oxidov dusíka, ktoré sa nesmú prekročiť(NTE) pre skúšky za skutočných jazdných podmienok (RDE) — Žaloba o neplatnosť — Právomoc obecného orgánu v oblasti ochrany životného prostredia obmedziť prevádzku určitých vozidiel — Priama dotknutosť — Prípustnosť — Nedostatok právomoci Komisie — Dodržiavanie noriem vyššej právnej sily — Úprava časových účinkov zrušenia — Mimozmluvná zodpovednosť — Náprava ujmy, ktorú údajne utrpeli imidž a dobrá povesť“)

4.3.2019   
            
            
               SK
            
            
               Úradný vestník Európskej únie
            
            
               C 82/42
            
         
      Rozsudok Všeobecného súdu z 13. decembra 2018 – Ville de Paris, Ville de Bruxelles a Ayuntamiento de Madrid/Komisia
      (Spojené veci T-339/16, T-352/16 a T-391/16) (1)
      
      ((„Životné prostredie - Nariadenie (EÚ) 2016/646 - Emisie znečisťujúcich látok z osobných automobilov a z ľahkých úžitkových vozidiel (Euro 6) - Stanovenie hodnôt emisií oxidov dusíka, ktoré sa nesmú prekročiť(NTE) pre skúšky za skutočných jazdných podmienok (RDE) - Žaloba o neplatnosť - Právomoc obecného orgánu v oblasti ochrany životného prostredia obmedziť prevádzku určitých vozidiel - Priama dotknutosť - Prípustnosť - Nedostatok právomoci Komisie - Dodržiavanie noriem vyššej právnej sily - Úprava časových účinkov zrušenia - Mimozmluvná zodpovednosť - Náprava ujmy, ktorú údajne utrpeli imidž a dobrá povesť“))
      (2019/C 82/48)
      Jazyk konania: francúzština
      
         Účastníci konania
      
      
         Žalobca vo veci T-339/16: Ville de Paris (Francúzsko) (v zastúpení: J. Assous, avocat)
      
         Žalobca vo veci T-352/16: Ville de Bruxelles (Belgicko) (v zastúpení: M. Uyttendaele a S. Kaisergruber, avocats)
      
         Žalobca vo veci T-391/16: Ayuntamiento de Madrid (Španielsko) (v zastúpení: F. Zunzunegui Pastor, avocat)
      
         Žalovaná: Európska komisia (v zastúpení: A. C. Becker, E. Sanfrutos Cano a J.-F. Brakeland, splnomocnení zástupcovia)
      
         Predmet veci
      
      Návrhy podané na základe článku 263 ZFEÚ a smerujúce k zrušeniu nariadenia Komisie (EÚ) 2016/646 z 20. apríla 2016, ktorým sa mení nariadenie (ES) č. 692/2008, pokiaľ ide o emisie ľahkých osobných a úžitkových vozidiel (Euro 6) (Ú. v. EÚ L 109, 2016, s. 1), ako aj návrh podaný na základe článku 268 ZFEÚ a smerujúci k náhrade ujmy, ktorá údajne vznikla mestu Paríž z dôvodu prijatia tohto nariadenia
      
         Výrok rozsudku
      
      
                  1.
               
               
                  Bod 2 prílohy II nariadenia Komisie (EÚ) 2016/646 z 20. apríla 2016, ktorým sa mení nariadenie (ES) č. 692/2008, pokiaľ ide o emisie ľahkých osobných a úžitkových vozidiel (Euro 6) sa zrušuje v rozsahu, v akom v bodoch 2.1.1 a 2.1.2 prílohy III A nariadenia Komisie č. 692/2008 z 18. júla 2018, ktorým sa vykonáva, mení a dopĺňa nariadenie (ES) č. 715/2007, stanovuje hodnotu konečného faktoru zhody CF znečisťujúcej látky a hodnotu faktoru zhody CF dočasnej znečisťujúcej látky pre hmotnosť oxidov dusíka.
               
            
                  2.
               
               
                  V zostávajúcej časti sa žaloby zamietajú.
               
            
                  3.
               
               
                  Účinky ustanovení zrušených podľa bodu 1 tohto výroku zostávajú zachované dovtedy, pokiaľ nebude v primeranej lehote prijatá nová právna úprava nahradzujúca tieto ustanovenia, pričom táto lehota nesmie prekročiť dvanásť mesiacov odo dňa nadobudnutia právoplatnosti tohto rozsudku.
               
            
                  4.
               
               
                  Európska komisia znáša svoje vlastné trovy konania a je povinná nahradiť polovicu trov konania, ktoré vznikli ville de Paris, ville de Bruxelles a ayuntamiento de Madrid.
               
            
         (1)  Ú. v. EÚ C 314, 29.8.2016.